Comic Relief

Elusen Prydeinig yw Comic Relief. Fe'i sefydlwyd yn 1985 gan ysgrifennydd sgript comig Richard Curtis mewn ymateb i'r newyn yn Ethiopia. Cychwynodd gwaith yr elusen gydag adroddiad yn fyw o wersyll ffoaduriaid yn Sudan ar BBC 1 ym 1985. Syniad gweithiwr elusennol Jane Tewson oedd Comic relief a'r 'diwrnod trwyn coch'. Mae'r elusen yn codi llawer o arian drwy ddarlledu rhaglenni doniol sy'n cynnwys nifer o pobl enwog yn creu sbort, mewn ymgais i godi arian ar gyfer elusennau Gwledydd Prydain ac yn bennaf - Affrica.

Ar y 13eg o Fawrth, 2009, torrwyd pob record blaenorol am y swm o arian a godwyd ar y noson, wrth i'r cyfanswm gyrraedd dros £57 miliwn.Comic Relief reaches record £57m Newyddion y BBC. Adalwyd 14-03-2009 Disgwylir i'r swm hwn gynyddu wrth i'r bobl a gynhaliodd weithgareddau codi arian ddanfon eu harian i'r elusen. Ymysg y gweithgareddau codi arian, aeth criw o enwogion i ddringo mynydd uchaf Affrica, Mynydd Kilimanjaro. Ymysg yr enwogion roedd y troellwyr disgiau Radio 1 Chris Moyles a Fearne Cotton, y cyflwynwyr Ben Shepherd a Denise Van Outen a'r cantorion Gary Barlow (o'r band Take That), Cheryl Cole a Kimberley Walsh (o'r band Girls Aloud), Ronan Keating (o'r band Boyzone) ac Alesha Dixon.Star climbers ready for challenge Gwefan Newyddion y BBC. Adalwyd 14-03-2009 Cododd yr un weithgaredd hon £1.5 miliwn tuag at yr achos.

Cyfeiriadau

Categori:Elusennau